Diari Oficial de la Generalitat Valenciana


Sumari del DOGV 6209, del 18-02-2010 (2010/1511)

Notificació d'informació prèvia en relació amb l'inici del procediment de regularització registral o d'extinció de la Fundació sense Barreres de la Comunitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6209

Data del DOGV
:   18-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1511


Data del document
:   01-02-2010

Organisme emissor
:   Conselleria de Justícia i Administracions Públiques

Tipus de document
:   Anunci

Notificació d'informació prèvia en relació amb l'inici del procediment de regularització registral o d'extinció de la Fundació sense Barreres de la Comunitat Valenciana. [2010/1511]  
Per acord de la Secretaria Autonòmica de Justícia, de data 16 de novembre de 2009, s'ha disposat l'obertura d'un període d'informació prèvia en relació amb els aspectes que tot seguit s'exposen.  
A la vista de les dades, que hi ha en el Registre de Fundacions de la Comunitat Valenciana, es desprén que la Fundació sense Barreres de la Comunitat Valenciana no ha presentat comptes ni pressupostos des de la seua constitució. Així mateix, no hi ha constància del funcionament, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.  
Les dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació, o, si escau, sol·licitar la seua extinció, d'acord amb allò que ha establit la normativa, i podrà, si no n'hi ha, instar-se el Protectorat la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, procedeix la publicació d'aquest en el Diari Oficial de la Comunitat Valenciana, així com al tauler d'edictes de l'ajuntament del seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic dels Administracions Publiques i del Procediment Administratiu Comú, i s'indica a l'interessat, a efecte del seu coneixement integre i constància del mateix, que podrà personar-se en el termini de deu dies, comptadors des de l'endemà de la publicació del present anunci en el Diari Oficial de la Comunitat Valenciana, o de l'exposició al tauler d'edictes de l'Ajuntament corresponent o al Servei d'Entitats Jurídiques de la Conselleria de Justícia i Administracions Publiques, carrer Avellanes, núm. 14 - planta baixa, de València.  
Així mateix, és concedeix un termini de quinze dies, comptadors a partir de l'endemà de la present publicació o de la personació, si fa al cas, perquè de conformitat amb l'article 84 de la Llei de Règim Jurídic dels Administracions Publiques i del Procediment Administratiu Comú, es puga al·legar i presentar els documents o justificacions que s'estime convenient.  
Interessat: Fundació sense Barreres de la Comunitat Valenciana.  
Últim domicili conegut: carrer Primer de Maig, núm. 49 - baix CP 46146 - Quart de Poblet.  
Acte: informació prèvia, en relació amb l'inici del procediment de regularització registral o extinció de la Fundació.  
València, 1 de febrer de 2010.- El secretari autonòmic de Justícia: Jorge Cabré Rico.